2018. gada 25. aprīlī Rīkojums Nr. 197

Rīgā (prot. Nr. 21 40. §)

**Par civilā eksperta dalības laika pagarināšanu Eiropas Drošības un sadarbības organizācijas speciālajā novērošanas misijā Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilā eksperta Māra Bružas (turpmāk – civilais eksperts) dalības laika pagarināšanu Eiropas Drošības un sadarbības organizācijas speciālajā novērošanas misijā Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 7.2. apakšpunktu un 8. punktu noteikt, ka civilā eksperta dalības laiku starptautiskajā misijā pagarina līdz 2019. gada 31. martam.

3. Ņemot vērā noteikumu 7.3. apakšpunktu un 14. punktu, noteikt, ka civilajam ekspertam neizmaksā noteikumu 15. punktā minēto piemaksu un nesedz noteikumu 16. un 17. punktā minētos izdevumus, izņemot šā rīkojuma 4. punktā minētos izdevumus.

4. Noteikt, ka civilajam ekspertam dalības laikā starptautiskajā misijā saglabā noteikto atalgojumu, kā arī sedz veselības apdrošināšanas izdevumus.

5. Aizsardzības ministrijai šā rīkojuma 4. punktā minētos izdevumus segt no ministrijai piešķirtajiem valsts budžeta līdzekļiem.

Ministru prezidents Māris Kučinskis

Aizsardzības ministrs Raimonds Bergmanis